**Ministru kabineta rīkojuma projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem" reliģisko savienību (baznīcu) garīgā un kalpojošā personāla atbalstam saistībā ar Covid-19" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts ir izstrādāts, lai nodrošinātu atbalstu reliģisko savienību (baznīcu) garīgajam un kalpojošam personālam saistībā ar ieviestajiem reliģiskās darbības veikšanas ierobežojumiem saistībā ar Covid-19 izplatību. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2020. gada 12. marta rīkojums Nr. 103 "Par ārkārtējās situācijas izsludināšanu" (turpmāk – Rīkojums Nr.103). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 12. martā visā valsts teritorijā ar Rīkojumu Nr. 103 tika izsludināta ārkārtējā situācija saistībā ar COVID – 19 izplatību. Rīkojuma Nr. 103 4.5.3. punkts nosaka, ka aizliegtas reliģiskās darbības, kas veicamas pulcējoties.Ņemot vērā to, ka reliģisko organizāciju un to iestāžu pamatienākuma avots līdz šim (līdz ārkārtējai situācijai) ir bijuši dievnamu apmeklētāju klātienē veiktie ziedojumi, pulcēšanās ierobežojumi tieši ietekmēja reliģisko savienību (baznīcu) finansiālo stāvokli. Līdz ar ārkārtējās situācijas sakarā ieviestajiem ierobežojumiem reliģisko organizāciju un to iestāžu finansiālā situācija ir krasi mainījusies. Tā kā reliģisko organizāciju un to iestāžu garīgais un kalpojošais personāls arī ārkārtējās situācijas apstākļos turpina pildīt savus pienākumus, tas nekvalificējas uz dīkstāves pabalstiem. Proti, šīs personas nevar neveikt savus pienākumus, jo reliģisko organizāciju un to iestāžu garīgā un kalpojošā personāla darbība nav saistīta tikai ar laicīgu pienākumu veikšanu. Tā kā reliģisko organizāciju un to iestāžu ienākumi ir būtiski samazinājušies, to garīgais un kalpojošais personāls, turpinot savu amata pienākumu pildīšanu, nevar saņemt to iztikai nepieciešamo finansējumu.Reliģiskās savienības (baznīcas) ir sniegušas būtisku ieguldījumu sabiedrības fiziskās un garīgās veselības saglabāšanā šajā krīzes situācijā, gan aicinot ticīgos "palikt mājās", gan sniedzot garīgo mierinājumu, ir nepieciešams nodrošināt reliģisko savienību (baznīcu) garīgajam un kalpojošajam personālam minimālo atbalstu, lai nodrošinātu to pamatvajadzības, jo pašu organizāciju ienākumi ir būtiski samazinājušies.Ņemot vērā minēto, valstij būtu jāatbalsta arī reliģisko savienību (baznīcu) garīgais un kalpojošais personāls, izmaksājot tiem vienreizējo krīzes pabalstu 300 euro mēnesī par laika posmu no 14. marta līdz 14. maijam.Pabalsta saņēmēji būtu reliģisko organizāciju un to iestāžu garīgajam un kalpojošajam personālam kas ir iekļauts reliģiskās savienības (baznīcas) sastādītajā sarakstā , par kuru ir veiktas obligātās sociālās apdrošināšanas iemaksas. Arī kritērijam par attiecīgās reliģiskās organizācijas ieņēmumu samazināšanos 2020.gada martā vai aprīlī, salīdzinot ar 2019.gada attiecīgo mēnesi, vismaz par 30% būtu jāizpildās. Saskaņā ar Reliģisko organizāciju likuma 13.panta otro daļu, tikai reģistrētajām reliģiskajām savienībām (baznīcām) vai diecēzēm ir tiesības izveidot garīgā personāla mācību iestādes, klosterus, misijas un diakonijas iestādes. Kā jau minēts iepriekš, garīgajam un kalpojošajam personālam darba samaksai, kā arī dzīvošanai nepieciešamie izdevumi tiek nodrošināti no reliģiskās organizācijas finansēm, kuras Covid-19 krīzes dēļ ir krasi samazinājušās.  Ņemot vērā to, ka tieši reliģisko savienību (baznīcu) iestāžu garīgais un kalpojošais personāls ir visneaizsargātākajā stāvoklī, pabalsti tiks izmaksāti tikai reliģisko savienību (baznīcu) garīgajam un kalpojošajam personālam.Pabalsta apmērs būtu 300 *euro.*Šī summa korelē ar VID sniegto informāciju, ka 86 % darba ņēmējiem, kuri saņem dīkstāves pabalstu, izmaksātais pabalsts nepārsniedz minimālo algu.Tāpat, norādāms, ka atšķirībā no dīkstāves pabalsta, kas saskaņā ar Ministru kabineta 2020.gada 26.marta noteikumu Nr. 165 “Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem”  8.1. punktu ir 75% no mēneša vidējās bruto darba samaksas par iepriekšējo sešu mēnešu periodu pirms ārkārtējās situācijas izsludināšanas vai atbilstoši par darbinieku faktiski deklarētajiem datiem iepriekšējos sešos mēnešos, bet ne vairāk kā 700 *euro* apmērā par kalendāro mēnesi, atbalsts garīgajam un kalpojošajam personālam nav uzskatāms par alternatīvu ieņēmumiem un tam nebūtu nosakāma 75% samaksa no vidējās izpeļņas, bet gan 300 *eiro,* kas arīdzan ir 2020.gada neapliekamais minimums. Pabalsts garīgajam un kalpojošajam personālam ir papildus atbalsts, ņemot vērā ar Rīkojumu Nr.103 noteiktos ierobežojumus. Tāpat, šādu summu, kā optimālu ir norādījušas arī reliģiskās organizācijas, proti, pēc reliģisko organizāciju sniegtās informācijas 300 *euro* summa vienai garīgai vai kalpojošai personai būtu pietiekoša, lai nodrošinātu dzīves pamatnepieciešamības. Pabalststiktu izmaksāts reliģiskajām savienībām (baznīcām) atbilstoši to iesniegtajam garīgā un kalpojošā personāla sarakstam, kurš krīzes laikā turpina veikt savus pienākumus (turpina noturēt dievkalpojumus) par atbalsta periodu divi mēneši. Tieslietu ministrija pēc līdzekļu no neparedzētajiem gadījumiem saņemšanas nepieciešamo atbalstu pārskaitīs uz norādīto reliģiskās savienības (baznīcas) kontu. Savukārt reliģiskās savienības (baznīcas), izmaksājot šo atbalstu, nodrošinās, ka pabalstu saņems tikai tādu reliģisko organizāciju un iestāžu personāls, kuru ieņēmumi ir samazinājušies vismaz par 30% kā arī to, ka personas, kuras saņems atbalstu ir tādas, par kurām ir veiktas sociālās iemaksas.Pabalsts netiek aplikts ar iedzīvotāju ienākuma nodokli un valsts sociālās apdrošināšanas obligātajām iemaksām. Rīkojuma projekts paredz Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Tieslietu ministrijai finansējumu 236 400 *euro* apmērā pārskaitīšanai reliģiskajām savienībām (baznīcām), lai nodrošinātu šo reliģisko savienību (baznīcu) garīgajam un kalpojošam personālam krīzes pabalstu un mazinātu ar Covid-19 izplatību radītos zaudējumus, tai skaitā:1.1. "Latvijas Baptistu draudžu savienībai" 3 600 *euro*, 1.2. "Latvijas evaņģēliski luteriskajai Baznīcai" 72 000 *euro*, 1.3. "Latvijas Jaunapustuliskajai Baznīcai" 600 *euro*, 1.4. "Latvijas Pareizticīgajai Baznīcai" 98 400 *euro*,1.5. "Latvijas Vecticībnieku Pomoras Baznīcai" 6 000 *euro*,1.6. "Septītās dienas Adventistu Latvijas Draudžu Savienībai" 20 400 *euro,* 1.7. "Rīgas Metropolijas Romas katoļu Kūrijai" 35 400 *euro*. |
|  | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. gads | 2022. gads | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmai-ņas, salīdzi-not ar vidēja termiņa budžeta ietvaru 2022. gadam | izmaiņas, salīdzi-not ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 236 400 | 0 | 0 | 0 | 0 | 0 |
| 2.1. valsts pamatbudžets | 0 | 236 400 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | -236 400 | 0 | 0 | 0 | 0 | 0 |
| 3. Finansiālā ietekme | 0 | -236 400 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 236 400 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai izmaksātu pabalstu no 2020.gada 14.marta līdz 14.maijam reliģisko savienību (baznīcu) garīgajam un kalpojošam personālam, kurš arī krīzes periodā turpina veikt savus pienākumus, par kuru ir veiktas obligātās sociālās apdrošināšanas iemaksas un attiecīgās reliģiskās organizācijas ieņēmumi 2020.gada martā vai aprīlī, salīdzinot ar 2019.gada attiecīgo mēnesi, ir samazinājušies vismaz par 30% nepieciešami finanšu līdzekļi **236 400 *euro*** apmērā, t.sk:Latvijas Baptistu draudžu savienībai **3 600 *euro*** (6 (garīgais un kalpojošais personāls) x 300 *euro* (pabalsta apmērs) x 2 mēn.);Latvijas evaņģēliski luteriskajai Baznīcai **72 000 *euro*** (120 (garīgais un kalpojošais personāls) x 300 *euro* (pabalsta apmērs) x 2 mēn.);Latvijas Jaunapustuliskajai Baznīcai **600 *euro*** (1 (garīgais un kalpojošais personāls) x 300 *euro* (pabalsta apmērs) x 2 mēn.);Latvijas Pareizticīgajai Baznīcai **98 400 *euro*** (164 (garīgais un kalpojošais personāls) x 300 *euro* (pabalsta apmērs) x 2 mēn.);Latvijas Vecticībnieku Pomoras Baznīcai **6 000 *euro***(10 (garīgais un kalpojošais personāls) x 300 *euro* (pabalsta apmērs) x 2 mēn.);Septītās Dienas Adventistu Latvijas Draudžu Savienībai **20 400 *euro*** (34 (garīgais un kalpojošais personāls) x 300 *euro* (pabalsta apmērs) x 2 mēn.);Rīgas Metropolijas Romas katoļu Kūrijai **35 400 *euro*** (59 (garīgais un kalpojošais personāls) x 300 *euro* (pabalsta apmērs) x 2 mēn.). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Izdevumi tiek segti no valsts budžeta programmas 02.00.00 "Līdzekļi neparedzētiem gadījumiem". |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē iesaistīto institūciju funkcijas un uzdevumus.Rīkojuma projekta izpilde neietekmē valsts pārvaldes institucionālo sistēmu. |
| 3. | Cita informācija | Nav |

Iesniedzējs:

Ministru prezidenta biedrs,

tieslietu ministrs                                                                                               Jānis Bordāns

*Gavrilova, 67036131*

*aleksandra.gavrilova@tm.gov.lv*